
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΤΕΤΑΡΤΟ Αρ. Φύλλου 68 

13 Φεβρουάριου 1995 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Άρση αναδασώσεως από ιδιωτική έκταση εμβαδού 
0,383.04 στρεμμάτων στη θέση «Κάλμα - Κυριάζο» 
περιφέρειας Κοινότητας Μελισσόπετρας Κόνιτσας 
Νομ. Ιωαννϊνων. .<. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης που βρίσκεται 
στις κτηματικές περιοχές των νομών Σερρών και Κιλ¬ 
κίς. για τη βελτίωση της χάραξης της σιδηροδρομι¬ 
κής γραμμής Θεσσαλονίκης - Αλεξανδρούπολης 
από χ.θ. 78+500 έωςχ.θ. 100+500, με την αποκα¬ 
τάσταση του θιγομένου τοπικού οδικού δικτύου, 
υπέρ και με δαπάνη του ΟΣΕ. 2 

ΑΝΑΚΟΙΝΩΣΕΙΣ 

Παρακατάθεση αποζημιώσεων ακινήτων που έχουν 


απαλλοτριωθεί για τη διάνοιξη της Ε.Ο. Σταυρού - 

Λαυρίου από χ.θ. 10+265 μέχρι χ.θ. 12+770. 3 

Ειδοποίηση για παρακατάθεση αποζημίωσης της απαλ¬ 
λοτρίωσης για την κατασκευή δύο Α.Δ. στην Χ.θ. 
440+463 και Χ.θ. 442+512 περιοχής Κορινού Πιε¬ 
ρίας. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Μεταβίβαση αρμοδιοτήτων τροποποιήσεων εγκεκρι¬ 
μένου σχεδίου πόλεως και πολεοδομικών εφαρμο¬ 
γών στο Δήμο Αμαλιάδος Νομ. Ηλείας. 5 

Καθορισμός χρήσεων γης και όρων και περιορισμών 
δόμησης της εκτός σχεδίου και εκτός ορίων οικι¬ 
σμού Ποτού περιοχή της Κοινότητας θεολόγου νή¬ 
σου θΰσου Νομ. Καβάλας. 6 

ΑΝΑΚΟΙΝΩΣΕΙΣ 

Ανακοίνωση παρακατάθεσης οριστικής τιμής μονάδος 
αποζημιώσεως για προσκυρούμενο τμήμα κοινο¬ 
χρήστου πλυντηρίου, και διαδρόμου που βρίσκεται 
στο Βύρωνα. 7 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 246 ( 1 ) 

Άρση αναδασώσεως από ιδιωτική έκταση εμβαδού 

0,383.04 στρεμμάτων στη θέση «Κάλμα - Κυριάζο» πε¬ 
ριφέρειας Κοινότητας Μελισσόπετρας Κόνιτσας Νομ. 

Ιωαννϊνων. 

Ο ΝΟΜΑΡΧΗΣ ΙΩΑΝΝΪΝΩΝ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις διατάξεις του άρθρου 44 παράγρ. I του Ν. 998/79 
«περί προστασίας των δασών και των δασικών εν γένει 
εκτάσεων της χώρας». 

3. Τις διαταγές του Υπουργείου Γεωργίας αριθ. 
160417/1180/8.7.80 και 171016/21.10,85, με τις 
οποίες παρέχονται οδηγίες για τις αναδασωτέες εκτά¬ 
σεις. 

4. Την απόφασή μας αριθ. 698/15.3.94, που δημοσιεϋ- 
θηκε στο ΦΕΚ 293/Δ730.3.94, με την οποία κηρύχθηκε 
αναδασωτέα, ιδιωτική δασική έκταση εμβαδού 0,383.04 
στρεμμάτων, για παράνομη εκχέρσωση. 

5. Την 8/94 απόφαση της Β/βάθμιας Επιτροπής Επιλύ- 
σεως Δασικών Αμφισβητήσεων Νομού Ιωαννϊνων, με την 
οποία η εν λόγω έκταση χαρακτηρίστηκε ως μη έχουσα 
τον δασικό χαρακτήρα και η οποία κατέστη τελεσίδικη- 
αμετάκλητη. 

6. Την από 10.1.1995 αίτηση της Α.Ε. Αθανάσιος και 
Δημήτριος Τάσοος, περί άρσεως της αναδασώσεως. 

7. Την αριθ. 99/18.1.95 εισήγηση του Δασαρχείου Κό¬ 
νιτσας, με την οποία προτείνεται η άρση της αναδάσωσης 
από την εν λόγω έκταση, αποφασίζουμε: 

Αίρουμε την αναδάσωση από την ιδιωτική έκταση εμβα¬ 
δού 0,383.04 στρεμμάτων, που βρίσκεται στη θέση 
«Κάλμα - Κυριάζο» περιφέρειας Κοινότητας Μελισσόπε- 
τρας Κάνιτσας Νομού Ιωαννϊνων και απεικονίζεται με στοι¬ 
χεία: α)Μ-Ν-Ξ-0-Π-Ρ-Σ-Τ-Υ-Φ-Χ-ψ-Ω-Α-Β' 

- Γ' - Δ' - Μ, και β) Δ - Ε - Ζ - Η - θ -1 - Δ στο από 15.3.94 
τοπογραφικό διάγραμμα του Δασαρχείου Κόνιτσας, το 
οποίο συνοδεύει την αριθ. 698/15.3.94 απόφασή μας, με 

την οποία η εν λόγω έκταση είχε κηρυχθεί αναδασωτέα, 
για τους λόγους που αναφέρονται στην παράγρ. 5. 

Η απόφαση αυτή να δημόσιευθεί στην Εφημερίδα της 
Κυβερνήσεως. 

Ιωάννινα, 25 Ιανουάριου 1995 

Ο Νομάρχης 
ΑΧΙΛΛΕΑΣ ΚΟΛΙΟΥΣΗΣ 

-4- 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ- 1003729/363/0010 (2) 

Αναγκαστική απαλλοτρίωση έκτασης που βρίσκεται στις 
κτηματικές περιοχές των νομών Σερρών και Κιλκίς, για 
τη βελτίωση της χάραξης της σιδηροδρομικής γραμμής 
Θεσσαλονίκης - Αλεξανδρούπολης από χ.θ. 78+500 
έως χ.θ. 100+500, με την αποκατάσταση του θιγομέ- 
νου τοπικού οδικού δικτύου, υπέρ και με δαπάνη του 
ΟΣΕ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη; 

1. Τις διατάξεις ίου Ν. Δ/τος 797/1971 «περί αναγκα¬ 
στικών απαλλοτριώσεων», σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των Νο¬ 
μαρχών προς κήρυξιν αναγκαστικών τινών απαλλοτριώ¬ 
σεων». 

2. Τις διατάξεις της παρ. 1 του άρθρου 7 του Β. Δ/τος 
532/1972 «περί κωδικοποιήσεως εις ενιαίον κείμενον των 
περί ιδρύσεως του Οργανισμού Σιδηροδρόμων Ελλάδος 
ισχυουσών διατάξεων». 

3. Την Α.Π.οικ.91338/19.11.1993 κοινή υπουργική 
απόφαση, σχετικά με την έγκριση περιβαλλοντικών όρων 
για το έργο «παραλλαγές χάραξης για τη βελτίωση της σι¬ 
δηροδρομικής γραμμής θεσ/νίκης - Αλεξανδρούπολης», 
που βρίσκεται στην περιοχή των νομών θεσ/νίκης, Κιλκίς, 
Σερρών, Ξάνθης και Ροδόπης. 

4. Τις διατάξεις του Ν. 1892/1990. 

5. Την 1026431/268/0006Α/2.3.1994 (ΦΕΚ 154/Β7 
7.3.1994) κοινή απόφαση του Πρωθυπουργού και του 
Υπουργού Οικονομικών, σχετικά με την ανάθεση αρμοδιο¬ 
τήτων στους Υφυπουργούς Οικονομικών, αποφασί¬ 
ζουμε; 

Κηρύσσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για τη βελτίωση 
της χάραξης της σιδηροδρομικής γραμμής Θεσσαλονίκης 
- Αλεξανδρούπολης από χ.θ. 78+500 έως χ.θ. 100+500, 
με την αποκατάσταση του θιγομένου τοπικού οδικού δι¬ 
κτύου, έκτασης συνολικού εμβαδού 427.775 μ2, που βρί¬ 
σκεται στις κτηματικές περιοχές των Νομών Κιλκίς 
(130.365 μ2) και Σερρών (297.410 μ2) και εικονίζεται με 
κόκκινη περιβάλλουσα γραμμή στα, με κλίμακα 1:1.000, 
από Ιουλίου 1989 και με αριθμούς σχεδίων 1945,1945 Α, 
1945 Β, 1945 Γ, 1945 Δ, 1945 Ε, 1945 Ζ, 1945 Η, 1945 
θ, 1945 ί/30.4.1993 κτηματολογικά διαγράμματα και 
στον αντίστοιχο κτηματολογικά πίνακα με αριθ. 1945 Κ/ 
30.4.1993 της Δ/νσης Νέων Έργων - Υπηρεσία Μελετών 
του Ο.Σ Ε. 


Τα παραπάνω κτηματολογικά στοιχεία συντάχθηκαν 
από τους Σ. Λιάρο και Β. Αξεβανέρη, για την Ανάδοχο ΣΥ¬ 
ΓΚΟΙΝΩΝΙΑΚΑ «ΜΕΘΟΔΟΣ» ΤΕΧΝΙΚΗ Ε.Π.Ε., και θεω¬ 
ρήθηκαν από τον Διευθυντή της Διεύθυνσης Ανάπτυξης 
Μεταφορών του Υπουργείου Μεταφορών και Επικοινω¬ 
νιών I. Μπερτσιμά στις 2.8.1993, 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι; 1) Πηνελόπη Μπουρουτζή του 
Μόρφη, 2) Αναστάσιος Χατζηαδαμίδης κ.λπ. 

Η απαλλοτρίωση κηρύσσεται υπέρ και με δαπάνη του 
Οργανισμού Σιδηροδρόμων Ελλάδος Α.Ε. 

Η δημοσίευση στο ΦΕΚ 1169/Δ710.11.94 της 
1080312/4874/0010/24.10.94 κοινής υπουργικής από¬ 
φασης θεωρείται ως μη γενομένη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1994 
οι υπουργοί 

ΜΕΤΑΦΟΡΩΝ ΚΑΙ ΥΦΥΠΟΥΡΓΟΣ 

ΕΠΙΚΟΙΝΩΝΙΩΝ ΟΙΚΟΝΟΜΙΚΩΝ 

θ. ΤΖΟΥΡΑΣ Λ. ΓΗΩΡΓΑΚΟΠΟΥΛΟΣ 

- 4 - 

ΑΝΑΚΟΙΝΩΣΕΙΣ 

Αριθ. Δ12δ/0/30413 (3) 

Παρακατάθεση αποζημιώσεων ακινήτων που έχουν απαλ¬ 
λοτριωθεί για τη διάνοιξη της Ε.Ο. Σταυρού - Λαυρίου 

από χ.θ. 10+265 μέχρι χ.θ. 12+770. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/71 «περί Αναγκαστι¬ 
κών Απαλλοτριώσεων» (ΦΕΚ 1/Α771). 

2. Την Δ17α/01/79/Φ.2.2.1/24.8.89 εξσυσιοδοτική 
απόφαση του Υπουργού ΠΕ.ΧΩ.Δ.Ε. (ΦΕΚ 666/Β/ 
6.9.89). 

3. Τον πίνακα παρακατάθεσης των αποζημιώσεων με 
ημερομηνία 9.12.94, που καθορίστηκε με την απόφαση 
5157/92 του Εφετείου Αθηνών για ακίνητα που απαλλο- 
τριώθηκαν με την 1018378/827/0010/20.2.89 κοινή 
απόφαση των Υπουργών Οικονομικών και ΠΕ.ΧΩ.Δ.Ε. 
(Φ ΕΚ 140/Δ789) για τη διάνοιξη της Ε. Ο. Σταυρού - Λαυ¬ 
ρίου από χ.θ. 10+265 μέχρι χ.θ. 12+770. 

4. Τις διατάξεις του Π.Δ. 69/88 «περί Οργανισμού της 
Γ.Γ.Δ.Ε.» (ΦΕΚ 28/Α /88), ειδοποιούμε: 

Τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα, ότι η αποζημίωση των εκτά¬ 
σεων που έχουν απαλλοτριωθεϊ και των επικειμένων τους 
όπως σημειώνονται στα σχετικά στοιχεία προδικασίας, 
έχει κατατεθεί στο Ταμείο Παρακαταθηκών και Δανείων, 
ύστερα από συμψηφισμό των δικαιωμάτων και των υπο¬ 
χρεώσεων και με την έκδοση του γραμματίου παρακατα¬ 
θήκης 2641/20.1.95 για συνολικό ποσό δρχ. 396.000. 

Η παρακατάθεση της αποζημίωσης έγινε υπέρ των προ¬ 
σώπων που αναγράφονται παρακάτω και θα καταβληθεί 
μόνο στα πρόοωπα που θα αναγνωριστούν δικαιούχοι. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 1995 

Με εντολή Υπουργού 

Ο Διευθυντής 
ΚΩΝ.ΔΕΣΥΠΡΗΣ 

- ♦- 

Αριθ. 240311/Φ.511-9-7 (4) 

Ειδοποίηση για παρακατάθεση αποζημίωσης της απαλλο¬ 
τρίωσης για την κατασκευή δύο Α.Δ. στην Χ.θ. 

440+463 και Χ.θ. 442+512 περιοχής Κορινού Πιερίας. 

Ο ΓΕΝΙΚΟΣ ΔΙΕΥΘΥΝΤΗΣ 

ΤΟΥ ΟΡΓΑΝΙΣΜΟΥ ΣΙΔΗΡΟΔΡΟΜΩΝ ΕΛΛΑΔΟΣ 

Έχοντας υπόψη τις διατάξεις των άρθρων 7 και 11 του 
Ν.Δ. 797/71 «περί αναγκαστικών απαλλοτριώσεων», πλη¬ 
ροφορούμε όσους: 

α) Έχουν δικαιώματα κυριότητας και άλλα εμπράγματα 
δικαιώματα στα ακίνητα που απαλλοτριώθηκαν με την 
1066529/3835/0010/27.5.93 κοινή υπουργική απόφαση 
(ΦΕΚ 653/ΔΥ14.6.93) για την κατασκευή δύο Ανισόπε¬ 
δων Διαβάσεων στην χ.θ. 440+463 και χ.θ. 442+512 της 
σιδ/κής γραμμής Λάρισας - Πλατέος στην περιοχή Κορι- 
νοΰ Πιερίας. 

β) Έχουν εγγράφει υποθήκη ή έχουν επιβάλει κατά¬ 
σχεση ότι, η αποζημίωση που καθόρισε το δικαστήριο 
{Μον. Πρωτ. Κατερίνης) με την 175/1994 απόφασή του 
για τα ακίνητα και τα επικείμενα που εικονίζονται στα αριθ. 
1697, 1898 και 1898Α κτηματολογικά διαγράμματα και 
πίνακες 1897Α, 1898Β έχει κατατεθεί στο Ταμείο Παρα¬ 
καταθηκών και Δανείων (Γραφείο Κατερίνης) και έχει εκ- 
δοθεί το με αριθ. 17539/3.1.95 Γραμμάτιο σύστασης πα¬ 
ρακαταθήκης για ποσό 42.935.500 δρχ. 

Η παραπάνω αποζημίωση θα αποδοθεί στους δικαιού¬ 
χους που θα αναγνωρισθούν σύμφωνα με το Νόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

(Αριθ. διπλ. είσπρ. ΔΟΥ ΚΒ’ Αθηνών 1951293/ 
1.2,95.) 

Αθήνα, 23 Ιανουάριου 1995 

Ο Γ ενικός Διευθυντής 

ΑΡ. ΛΑΖΑΡΗΣ 

-♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(5) 

Μεταβίβαση αρμοδιοτήτων τροποποιήσεων εγκεκριμένου 

σχεδίου πόλεως και πολεοδομικών εφαρμογών στο 

Δήμο Αμαλιάδος Νομ. Ηλείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/ 
1979 «περί οικιστικών περιοχών» (ΦΕΚ 169/Α - ). 

2. Τις διατάξεις των άρθρων 33 (παρ. 3) και 34 του Ν. 
1337/1983 «επέκταση των πολεοδομικών σχεδίων, οικι¬ 


στική ανάπτυξη και σχετικές ρυθμίσεις» (ΦΕΚ 33/Α'). 

3. Τις διατάξεις της παρ. 1 (εδ. ιδ') του άρθρου 23 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137/Α’). 

4. Τις διατάξεις του άρθρου 29Α του Ν. 1558/85, όπως 
αυτό προστέθηκε με το άρθρο 27 του Ν. 2081/1992 
(ΦΕΚ 154/Α). 

5. Τις διατάξεις του άρθρου 9 του Π. Δ/τος 437/1985 
«καθορισμός και ανακατανομή των Υπουργείων» (ΦΕΚ 
157/Α). 

6. Τη σχετική πρόταση του Δήμου Αμαλιάδος, που δια¬ 
τυπώθηκε στις 73/1990 και 17/1994 γνωμοδοτήσεις του 
Δημοτικού Συμβουλίου και το γεγονός ότι όπως διαπιστώ¬ 
νεται από την απόφαση αυτή υπάρχει και λειτουργεί στο 
Δήμο Αμαλιάδος κατάλληλη τεχνική υπηρεσία. 

7. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α, 

8. Την 533/1994 γνωμοδότηση του Συμβουλίου της 
Επικράτειας με πρόταση των Υπουργών Εσωτερικών και 
Περιβάλλοντος, Χωροταξίας και Δημοσίων Εργων, απο¬ 
φασίζουμε: 

Αρθρο 1 

1. Στο Δήμο Αμαλιάδος η τροποποίηση του εγκεκριμέ¬ 
νου σχεδίου πόλεως γίνεται με απόφαση του Δημοτικού 
Συμβουλίου, σύμφωνα με τις διατάξεις της παρ. 3 του άρ¬ 
θρου 33 του Ν. 1337/1983. 

Η τροποποίηση ενεργείται σύμφωνα με την ισχύουσα 
σχετική νομοθεσία, η οποία εφαρμόζεται ανάλογα. 

Επίσης από το Δημοτικό Συμβούλιο γίνεται η αναστολή 
έκδοσης οικοδομικών αδειών και εκτέλεσης οικοδομικών 
εργασιών, σύμφωνα με το άρθρο 8 ίου Ν. Δ/τος της 
17 7.1923 «περί σχεδίων πόλεων κ.λπ.», όπως ισχύει κατά 
την άσκηση των πιο πάνω αρμοδιοτήτων του. 

2. Η τροποποίηση του σχεδίου δεν επιτρέπεται να είναι 
αντίθετη με τις κατευθύνσεις του εγκεκριμένου Γ ενικού 
Πολεοδομικού Σχεδίου (Γ.Π.Σ.) σύμφωνα με το Ν. 1337/ 
1983 ή να μειώνει την Ιδια πολεοδομική ενότητα και στο 
σύνολο της πόλης ή το εύρος των οδών του βασικού οδι¬ 
κού δικτύου της περιοχής. 

Εάν δεν υπάρχει εγκεκριμένο Γ ενικό Πολεοδομ ικό Σχέ¬ 
διο, εξαιρούνται από την αρμοδιότητα του Δήμου τροπο¬ 
ποιήσεις που αφορούν στη μείωση του εύρους των οδών 
του βασικού οδικού δικτύου της περιοχής, καθώς και στη 
μείωση κοινοχρήστων ή κοινωφελών χώρων. 

Με όμοια απόφαση μπορεί να επιβάλλεται ή τροπο¬ 
ποιείται προκήπιο χωρίς μείωση του πλάτους του. 

3. Με τις τροποποιήσεις της προηγουμένης παραγρά¬ 
φου δεν επιτρέπεται να μεταβάλλονται οι χρήσεις εκατέ¬ 
ρωθεν του βασικού οδικού δικτύου. 

4. Ως βασικό οδικό δίκτυο κατά την προηγούμενη παρά¬ 
γραφο νοείται εκείνο που χαρακτηρίζεται στους χάρτες 
που συνοδεύουν το Γ ενικό Πολεοδομικό Σχέδιο (Γ.Π.Σ.) 
ως ελεύθερες και ταχείες λεωφόροι και ως αρτηρίες. 

Εάν δεν έχει εγκριθεί το Γ ενικό Πολεοδομικό Σχέδιο ως 
βασικό οδικό δίκτυο νοούνται οι εθνικοί δρόμοι κατά το 
τμήμα, που εμπίπτει εντός του εγκεκριμένου σχεδίου πό¬ 
λεως και που καθορίζεται με απόφαση του Νομάρχη, κα¬ 
τόπιν εισηγήσεως των αρμοδίων Νομαρχιακών Υπηρεσιών 
της Γενικής Γραμματείας Δημοσίων Έργων. 

Αρθρο 2 

1. Οι προβλεπόμενες από την παρ. 1 του όρθρου 1 διοι¬ 
κητικές πράξεις εκδίδονται ύστερα από γνωμοδότηση του 
Συμβουλίου Χωροταξίας, Οικισμού και Περιβάλλοντος του 
Νομού, στο οποίο εισηγείται ο Προϊστάμενος της Τεχνικής 
Υπηρεσίας του Δήμου, 

2. Η γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος κοινοποιείται στο Δημοτικό Συμ¬ 
βούλιο μέοα σε δύο μήνες από τότε που θα περιόλθει σ’ 
αυτό η σχετική μελέτη. 

Αν περάσει άπρακτη η πιο πάνω προθεσμία, το Δημο¬ 
τικό Συμβούλιο μπορεί να εγκρίνει ή να απορρίπτει την 
τροποποίηση του σχεδίου και χωρίς τη γνωμοδότηση του 
Συμβουλίου Χωροταξίας. 

3. Οι διατάξεις του άρθρου 152 του Δημοτικού και Κοι¬ 
νοτικού Κώδικα (Π.Δ. 76/1985 Α' 27) έχουν εφαρμογή και 
για τις αποφάσεις της παρ. 1 του άρθρου 1 του παρόντος. 

Αρθρο 3 

1. Από το άρθρο 1 εξαιρούνται: 

α) Η έγκριση τροποποιήσεων εγκεκριμένων σχεδίων 
πόλεων που αφορούν παραδοσιακούς οικισμούς ή παρα¬ 
δοσιακά τμήματα της πόλης ή τροποποιήσεων που θίγουν 
διατηρητέα κτίρια ή το άμεσο περιβάλλον τους ή παραδο¬ 
σιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για καθο¬ 
ρισμό χώρων ανέγερσης κτιρίων υπερτοπικής σημασίας, 
όπως κτιρίων πανεπιστημιακών ιδρυμάτων, ΤΕΙ, περιφε¬ 
ρειακών ή νομαρχιακών νοσοκομείων με την έννοια του 
άρθρου 8 του Ν. 1397/19Θ3 «Εθνικό Σύστημα Υγείας» 
(ΦΕΚ 143/Α'), κτιρίων πρεσβειών, υπηρεσιών Υπουρ¬ 
γείων και Νομικών Προσώπων Δημοσίου Δικαίου. 

γ) θέματα τροποποιήσεων εγκεκριμένων σχεδίων πό¬ 
λεων για τα οποία έχει γνωμοδοτήσει μέχρι την ημερομη¬ 
νία δημοσίευσης του παρόντος το αρμόδιο κατά τις κείμε¬ 
νες διατάξεις Συμβούλιο Χωροταξίας, Οικισμού και Περι¬ 
βάλλοντος. 

Αρθρο 4 

1. Επίσης στον ίδιο Δήμο μεταβιβάζεται και για την περι- 
φέρειά του, η άσκηση όλων των αρμοδιοτήτων της πολεο- 
δομικής υπηρεσίας του Υπουργείου Περιβάλλοντος, Χω¬ 
ροταξίας και Δημοσίων Έργων που αναφέρεται στο άρθρο 
27 παρ. 1 του Ν. 1577/1985 «Γενικός Πολεοδομικός Κα¬ 
νονισμός» (ΦΕΚ 210/Α') και στο άρθρο 2 του Π. Δ/τος της 
8.7.1993 «τρόπος έκδοσης οικοδομικών αδειών και έλεγ¬ 
χος των ανεγειρομένων οικοδομών» (ΦΕΚ 795/Δ - ) και ει¬ 
δικότερα: 

α) Έκδοσης οικοδομικών αδειών (άρθρο 22 του Ν. 
1577/1985). 

β) Εφαρμογής της διαδικασίας χαρακτηρισμού και κατε¬ 
δάφισης αυθαιρέτων κατασκευών, επιβολής προστίμου, 
ειδικής εισφοράς και κάθε άλλης σχετικής ενέργειας, 
σύμφωνα με τα άρθρα 17 και 18 του Ν. 1337/1983 και τις 
διατάξεις του από 5/7/12.7.1983 Π. Δ/τος «διαδικασία 
χαρακτηρισμού και κατεδάφιση νέων αυθαιοέτων κατα¬ 
σκευών και ρύθμιση συναφών θεμάτων» (ΦΓ.Κ 291 /Δ') και 
των από 3/8.9 1983 Π. Δ/των «Τρόπος και διαδικασία 
εκτίμησης της αξίας των αυθαιρέτων κατασκευών και κα¬ 
θορισμός του ύφους των προστίμων αυτών» και «προσδιο¬ 
ρισμός της Ειδικής Εισφοράς Αυθαιρέτου και σχετικές 


διαδικασίες» (ΦΕΚ 393/Δ ), όπως ισχύουν. 

γ) Επιβολής των διοικητικών ποινών προστίμων που 
προβλέπονται από το άρθρο 60 του Ν.947/1979 και ειδι¬ 
κότερα από την περίπτωση β' της παραγρ. 1. 

δ) Εφαρμογής της διαδικασίας διατήρησης ή κατεδάφι¬ 
σης κτισμάτων ή κατασκευών σύμφωνα με τις διατάξεις 
των παρ. 5, 7 και 8 του άρθρου 8 και της παρ. 8 του άρ¬ 
θρου 9 του Ν. 1512/1985 «τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (ΦΕΚ 4/Α ). 

2. Οι κατά τις ανωτέρω περιπτώσεις β', γ' και δ' αρμο¬ 
διότητες είναι δυνατόν ν’ ασκηθούν παράλληλα και απά 
την κατά τις οικείες διατάξεις αρμόδια Πολεοδομική Υπη¬ 
ρεσία, εάν η κατά τα ανωτέρω δημοτική Υπηρεσία παρα¬ 
λείψει την άσκηση αυτών. 

Σε περίπτωση κατά την οποία και οι δύο υπηρεσίες επι- 
ληφθούν της υποθέσεως, κατά την ενάσκηση των ως άνω 
αρμοδιοτήτων, την ίδια ημέρα κατισχύει η πράξη της Πο- 
λεοδομϊκής Υπηρεσίας τεκμαιρομένης παραλείψεως της 
δημοτικής υπηρεσίας να αποφανθεί. 

Η σχετική πράξη της Πολεοδομικής Υπηρεσίας κοινο¬ 
ποιείται πάντοτε στην κατά τα ανωτέρω αρμόδια δημοτική 
υπηρεσία η οποία υποχρεούται ν’ απέχει από κάθε περαι¬ 
τέρω ενέργεια για τη συγκεκριμένη υπόθεση. 

Άρθρο 5 

1. Στον ίδιο δήμο και για την περιφέρειά του μεταβιβά¬ 
ζονται επίσης οι αρμοδιότητες για τη σύμφωνα με το άρ¬ 
θρο 32 και επόμενα του Ν. Δ/τος της 17.7.1923, κατάρ¬ 
τιση και έκδοση πράξεων αναλογισμού προσκύρωσης και 
τακτοποίησης οικοπέδων, εκτός από τις περιπτώσεις που 
τη διάνοιξη των οδών επισπεύδει το Δημόσιο, σύμφωνα με 
το άρθρο 5 του Ν. 653/1977 «περί υποχρεώσεως των πα¬ 
ρόδιων ιδιοκτητών δια την διάνοιξη εθνικών οδών, ανπκα- 
ταστάσεως της παρ. 3 του άρθρου 6 του Ν. 5269/1931 
και ρυθμίσεως συναφών θεμάτων» (ΦΕΚ 214/Α'). 

Στις περιπτώσεις ενστάσεων για τις πιο πάνω πράξεις 
αποφασίζει ο αρμόδιος Νομάρχης σύμφωνα με τις ισχϋου- 
σες κάθε φορά διατάξεις. 

2. Ο ίδιος Δήμος προβαίνει σε όλες τις υλικές και διαπι- 
οτωτικές ενέργειες που απαιτούνται για την εφαρμογή 
στο έδαφος των σχεδίων πόλεων, σύμφωνα με τις ισχύου- 
σες διατάξεις. 

Άρθρο 6 

1. Στον ίδιο δήμο και στην περιφέρειά του μεταβιβάζο¬ 
νται επίσης οι αρμοδιότητες σύνταξης εκθέσεων και ανα¬ 
θεώρησης αυτών στις περιπτώσεις επικίνδυνων οικοδο¬ 
μών, σύμφωνα με το από 13/22.4.1929 Π. Δ/γμα «περί 
επικινδύνων οικοδομών» (ΦΕΚ 153/Α). Εξαιρούνται οι 
περιπτώσεις του άρθρου 7 του πιο πάνω διατάγματος για 
την κατάρτιση εκθέσεων επικινδύνως ετοιμορρόπως κα¬ 
τασκευών. 

2. Στην επιτροπή του άρθρου 7 του πιο πάνω διατάγμα¬ 
τος μπορούν να συμμετέχουν και οι μηχανικοί της τεχνικής 
υπηρεσίας του Δήμου. 

3. Για τη σύνταξη έκθεσης, την αναθεώρησή της, την 
υποβολή και κρίση ενστάσεων, σύμφωνα με την παρ. 1 του 
παρόντος άρθρου, εφαρμόζονται ανάλογα οι διατάξεις του 
από 13/22.4.1929 Π. Δ/τος. 

Άρθρο 7 

1. Οι αρμοδιότητες που μεταβιβάζονται στο Δήμο Αμα- 
λιάδος με το παρόν διάταγμα ασκούνται από την τεχνική 
υπηρεσία του. 

2. Ο Προϊστάμενος της πιο πάνω τεχνικής Υπηρεσίας 
όταν ασκεί τις αρμοδιότητες που μεταβιβάζονται, έχει 
όλες τις αρμοδιότητες που οι σχετικές κείμενες διατάξεις 
προβλέπουν για Προϊστάμενο «Γραφείου Νομομηχανικού» 
ή «Σχεδίου Πόλεως» ή «Πολεοδομικής Αρχής» και «Επιθε- 
ωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» 
κατά την άσκηση των πιο πάνω αρμοδιοτήτων, αυτή παρέ¬ 
χεται από την αρμόδια κατά τόπο Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.) του Υπουργείου 
Περιβάλλοντος, Χωροταξίας και Δημοσίων Έργων. 

Άρθρο 8 

1. Με την επιφύλαξη των αρμοδιοτήτων που έχουν σύμ¬ 
φωνα με τις ισχύουσες σχετικές διατάξεις οι δημοτικές ή 
κοινοτικές αρχές στην τεχνική υπηρεσία του δήμου, ο 
Υπουργός Περιβάλλοντος, Χωροταξίας και Δημοσίων Έρ¬ 
γων και ο αρμόδιος νομάρχης μπορούν πάντοτε με τα όρ¬ 
γανα που ορίζονται από αυτούς, να ασκήσουν επιθεώρηση 
στην τεχνική υπηρεσία του δήμου για τις αρμοδιότητες 
που μεταβιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο 
Υπουργείο Περιβάλλοντος, Χωροταξίας και Δημοσίων 
Έργων στο Νομάρχη και στον Δήμαρχο, ο οποίος είναι 
υποχρεωμένος να την ανακοινώσει στο Δημοτικό Συμβού¬ 
λιο. 


Άρθρο 9 

1. Διαδικασίες οι οποίες έχουν αρχίσει και αφορούν αρ¬ 
μοδιότητες που μεταβιβάζονται με το παρόν διάταγμα και 
οι οποίες εκκρεμούν την ημέρα έναρξης ισχύος του, στην 
Πολεοδομική Υπηρεσία ή σε Συμβούλιο ή σε επιτροπές 
συνεχίζονται και τελειώνουν από την ίδια υπηρεσία, με την 
διαδικασία που ισχύει μέχρι την ημέρα έναρξης ισχύος του 
παρόντος διατάγματος. 

2. Στο πρώτο στάδιο εφαρμογής του παρόντος από την 
τεχνική υπηρεσία του Δήμου, οι αρμόδιες κρατικές υπηρε¬ 
σίες παρέχουν κάθε βοήθεια σ’ αυτή για την καλύτερη 
άσκηση των αρμοδιοτήτων που μεταβιβάζονται. 

Άρθρο 10 

1 . Στο Δήμο Αμαλιάδας αποδίδεται ποσοστό 75% του 
προϊόντος της κρατήσεως που προβλέπεται από την παρ. 

3 του άρθρου 2 του ΚΗ/1947 ψηφίσματος όπως ισχύει. 

2. Στον ίδιο δήμο περιέρχεται το σύνολο των προστίμων 
της περίπτωσης γ' του άρθρου 4 του παρόντος. 

Σε όσες περιπτώσεις η βεβαίωση γίνεται από την Πολε¬ 
οδομική Υπηρεσία, κατ’ εφαρμογή της παρ. 2 του άρθρου 

4 του παρόντος, τα πρόστιμα δεν περιέρχονται στο Δήμο 
αλλά βεβαιώνονται κατά τις κείμενες διατάξεις. 

Άρθρο 11 

Η ισχύς του παρόντος διατάγματος αρχίζει δύο (2) μήνες 
από τη δημοσίευσή του στην Εφημερίδα της Κυβερνή¬ 
σεις 


Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 30 Ιανουάριου 1995 

Ο ΠΡΟΕΔΡΟΙ ΤΉΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο* ΥΠΟΥΡΓΟΙ 


ΠΕΡΙΒΑΛΛΟΝΤΟΣ. ΧΟΡΟΤΑΞΙΑΣ 
ΕΣΩΤΕΡΙΚΟΝ ΚΑΙ ΔΗΜΟΣΙΟΝ ΕΡΓΩΝ 

ΚΩΣΤΑΣ ΣΚΑΝΔΑΛΙΔΗΣ ΚΩΣΤΑΣ ΛΑΛΙΩΤΗΣ 


Καθορισμός χρήσεων γης και όρων και περιορισμών δόμη¬ 
σης της εκτός σχεδίου και εκτός ορίων οικισμού Ποτού 
περιοχή της Κοινότητας θεολόγου νήσου Θάσου Νομ. 
Καβάλας. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις των άρθρων 9,10(παρ. 2), 11,14 και 17 
του Ν. Δ/τος της 17.7.1923 «περί σχεδίων πάλεων κ.λπ.» 
{ΦΕΚ 228/Α ), όπως μεταγενέστερα τροποποιήθηκαν και 
συμπληρώθηκαν. 

2. Τις διατάξεις του άρθρου 23 (παρ. 1 εδ. ιδ’) του Ν. 

1558/1985 «Κυβέρνηση και Κυβερνητικά Όργανα» (ΦΕΚ 
137/Α'). 

3. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154/Α). 

4. Τις διατάξεις του άρθρου 91 του Ν. 1892/1990 «για 
τον εκσυγχρονισμό και την ανάπτυξη και άλλες διατάξεις» 
(ΦΕΚ 101/Α). 

5. Την ΥΠΠΟ/ΑΡΧ/Α1/Φ18/21522/1208/25.5.1992 
απόφαση της Υπουργού Πολιτισμού «καθορισμός όρων 
δόμησης στη Ζώνη Β’ Προστασίας του αρχιτεκτονικού χώ¬ 
ρου Αγίου Αντωνίου Ποτού Θάσου». 

6. Το 63891/2810/6692/4.6.1993 (ορθή επανάληψη 
28.6.1993) έγγραφο της Δ/νσης Χωροταξίας του Υπουρ¬ 
γείου Περιβάλλοντος, Χωροταξίας και Δημοσίων Έρ¬ 
γων. 

7. Την 496/25.8.1993 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. Την 91/1994 γνωμοδότηση του Συμβουλίου της Επι¬ 
κράτειας με πρόταση των Υπουργών Πολιτισμού και Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

Στην εκτός σχεδίου και εκτός ορίων οικισμού Ποτού, 
περιοχή Κοινότητας θεολόγου, νήσου θάοου Νομ. Καβά¬ 
λας, η οποία εμπίπτει στη ζώνη Β', (η οποία υποδιαιρείται 
σε Β1 και Β2) προστασίας του Αρχαιολογικού χώρου Αγίου 
Αντωνίου Ποτού Θάσου και έχει καθοριστεί με την ΥΠΠΟ/ 
ΑΡΧ/Α1 /Φ18/17984/918/17.4.1992 απόφαση της 
Υπουργού Πολιτισμού (ΦΕΚ 321 /Β') και φαίνεται στο σχε¬ 
τικό πρωτότυπο διάγραμμα σε κλίμακα 1:5.000, που θεω- 

ρήθηκε από τον Προϊστάμενο της Δ/νσης Τοπογραφικών 
Εφαρμογών με την 55608/1994 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν 
διάταγμα, καθορίζονται χρήσεις γης και όραι και περιορι¬ 
σμοί δόμησης, ως εξής: 

1. Στη ζώνη Β (Β1, Β2) επιτρέπονται οι παρακάτω χρή¬ 
σεις: 

-Κατοικία 

-Αναφυκτήρισ (χωρίς τη χρήση μουσικών οργάνων, με¬ 
γάφωνων και εν γένει εγκαταστάσεων μουσικής) 
-Υπαίθριοι χώροι στάθμευσης 
-Γεωργικές καλλιέργειες 
-θερμοκήπια 
-Αρδεύσεις 
-Υδατοδεξαμενές 

-Αντλητικές εγκαταστήσεις φρεάτια 
-Γεωργικές αποθήκες 
-Γ εωτρήσεις. 

2. Το κατώτατο όριο κατάτμησης και αρτιότητας ορίζε¬ 
ται σε 4.000 τ.μ. χωρίς παρεκκλίσεις. 

3. Οι όροι και περιορισμοί δόμησης καθορίζονται ως 
εξής: 

α) Για τα κτίρια κατοικιών και αναφυκτηρίων: 

-Μέγιστη συνολική επιτρεπόμενη επιφάνεια του κτι¬ 
ρίου: Διακόσια (200) τετρ. μέτρα. 

-Μέγιστο επιτρεπόμενο ύφος των κτιρίων κατοικίας: 
αΐ) για το τμήμα Β1 ορίζεται σε τέσσερα μέτρα (4.00 
μ.). 

α2) για το τμήμα Β2 ορίζεται σε επτά και μισό μέτρα 
(7,50 μ.). 

-Για αναφυκτήρια ορίζεται σε τέσσερα μέτρα (4.00 μ.), 
β) Για τις γεωργικές αποθήκες: 

-Μέγιστη συνολική επιτρεπόμενη επιφάνεια: είκοσι 
(20,00) τετρ. μέτρα. 

-Μέγιστο επιτρεπόμενο ύφος: δύο μέτρα και σαράντα 
εκατοστά του μέτρου (2,40 μ.). 

4. Το επιτρεπόμενο ύψος των κτιρίων μετρείται από το 
γύρω έδαφος σε κάθε όφη του. 

-Πάνω από τα επιτρεπόμενα Οψη, για όλα τα κτίσματα, 
επιβάλλεται η κατασκευή κεραμοσκεποΰς στέγης μεγί¬ 
στου ύφους 1,50 μ., χωρίς ανοίγματα, υπεράνω της 
οποίας επιτρέπεται να προεξέχουν μόνο καπνοδόχοι και 
αεραγωγοί. 

5. Επιπλέον των ανωτέρω και για τα δύο τμήματα Β1 και 
Β2 της ζώνης Β ισχύουν τα εξής: 

-Τα κανάλια και οι σωληνώσεις άρδευσης, θα πρέπει να 
είναι επιφανειακά (χωρίς εκσκαφές). 

-Δεν επιτρέπεται η κατασκευή υπογείων χώρων. 

-Το μέγιστο επιτρεπόμενο βάθος θεμελίωσης ορίζεται 
στα 0,50 μ. Αύξηση του βάθους αυτού επιτρέπεται μόνο 
μετά την έγκριση της αρμόδιας Εφορείας Αρχαιοτήτων. 


-Απαγορεύεται οποιαδήποτε δραστηριότητα που θα 
είχε σαν αποτέλεσμα την υποβάθμιση του τοπίου, ή θα 
έθετε σε κίνδυνο τα μνημεία. 

-Ολόκληρη η περιοχή υπόκειται στον έλεγχο της αρμό¬ 
διας Εφορείας Αρχαιοτήτων και οποιαδήποτε δραστηριό¬ 
τητα απαιτεί προηγούμενη έγκριση από αυτή. Επίσης η 
κατασκευή έργων υποδομής (υδροδότησης, ηλεκτροδό- 
τησης, τηλεπικοινωνίας, οδοποιίας κ.λπ.) υπόκειται στον 
έλεγχο της αρμόδιας Εφορείας Αρχαιοτήτων. 

-Η ανέγερση οποιουδήποτε κτιρίου υπόκειται στον 
πρόσθετο έλεγχο της Επιτροπής Πολεοδομικού Αρχιτε¬ 
κτονικού Ελέγχου (ΕΠΑΕ). 

Νομίμως υφιστάμενα κτίρια, οι δραστηριότητες των 
οποίων και η χρήση τους αντίκειται στα προβλεπόμενα 
στην παρ. 1 περί χρήσεων διατηρούνται. Για τα κτίρια και 
τις δραστηριότητες αυτές δεν χορηγείται οποιαδήποτε 
άδεια επέκτασης ή εντατικοποίησής τους και άδεια μπο¬ 
ρεί μόνο να δοθεί για εκσυγχρονισμό των εγκαταστάσεών 
τους ή για επισκευές, σύμφωνα με τις υποδείξεις της Αρ¬ 
μόδιας Εφορείας Αρχαιοτήτων. 

6. Για τους λοιπούς όρους και περιορισμούς δόμησης 
των επιτρεπομένων χρήσεων εφαρμόζονται κατά χρήση οι 
διατάξεις του από 24.5.1985 Π. Δ/τος (ΦΕΚ 270/Δ 1 ), 
όπως ισχύει. 

'Αρθρο 2 

Οικοδομικές άδειες που έχουν εκδοθεί μέχρι τη δημο¬ 
σίευση του παρόντος Π. Δ/τος ή έχει υποβληθεί στην αρ¬ 
μόδια υπηρεσία ο πλήρης φάκελος μέχρι τη δημοσίευση 
του παρόντος Προεδρικού Διατάγματος, εφόσον έχουν 
και την σύμφωνη γνώμη της αρμόδιας Εφορείας Αρχαιο¬ 
τήτων εκτελούνται όπως εκδόθηκαν ή εκδίδονται βάσει 
των υποβληθέντων στοιχείων. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση τοι 
παρόντος διατάγματος. 

Αθήνα, 21 Ιανουαρίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο) ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΟΡΟΤΑΞ1ΑΙ 
ΠΟΛΙΤΙΣΜΟΥ ΚΑΙ ΔΗΜΟΣΙΟΝ ΕΡΓΟΝ 

Α. ΜΙΚΡΟΥΤΣΙΚΟΣ ΚΟΣΤΑΣ ΛΑΛ1ΩΤΗΣ 

ΑΝΑΚΟΙΝΩΣΕΙΣ 

(7) 

Ανακοίνωση παρακατάθεσης οριστικής τιμής μονάδος 
αποζημιώσεως για προσκυρούμενο τμήμα κοινοχρήστου 
πλυντηρίου και διαδρόμου που βρίσκεται στο Βύρωνα στο 
εσωτερικό του 4-05 Ο.Τ. του Δήμου Βύρωνα. 

Ειδοποιείται το Ελληνικό Δημόσιο δικαιούχος αποζημι¬ 
ώσεως, ότι κατατέθηκε στο Ταμείο Παρακαταθηκών και 
Δανείων από τους άνω: 1) Νικόλαο Ευαγγέλου Ρογκάκο, 
2) Σπυρίδωνα Νικολάου Ρογκάκο, 3} Ελευθερία Αντωνίου 
Παραστατίδου, 4) Βασιλική Νικολάου Μούγιου, 5) «Νικό¬ 
λαος Ρογκάκος Τεχνοδομική ΑΕΒΕ», 6) Αικατερίνη θεμ. 
Περισοράτη, 7) Ιωάννα θεμ. Περισοράτη, 8) Μαρία χα 
θεμ. Περισοράτη, και 9) Μαρία Λΰγκα, το ποσό των δραχ¬ 
μών τριών εκατομμυρίων οκτακόσιων πεντήκοντά οκτώ χι¬ 
λιάδων (3.858.000) και εκδόθηκαν τα γραμμάτια συστά- 
σεως παρακαταθήκης με αριθ. 2573/13.12.94 (ατομ. 
λογ/σμός 19146) και με αριθμό 2651/31.1.95 (ατομ. λογ/ 
σμός 19500) ΚΑΤ. ΛΟΓ/ΣΜΟΥ 32.08.0001, τα οποία κα- 
τετέθησαν στη Συμβολαιογράφο Βύρωνα θεοδώρα Συκι- 
ώτη-Παπαγαλάνη, ουνταγείσης της πράξεως με αριθμό 
154.699/2.2.1995. 

Το παρακατατεθέν ποσόν αποτελεί την οριστική τιμή 
μονάδος αποζημιώσεως, προσκυρουμένου τμήματος κοι¬ 
νοχρήστου πλυντηρίου και διαδρόμου για τακτοποίηση οι¬ 
κοπέδου με βάση τις ισχύουσες πολεοδομικές διατάξεις 


για το Δήμο Βύρωνα, που καθορίστηκε με το πρακτικό με 
αριθμό 18/24.1,1995 του Εφετείου Αθηνών, Τμήμα 2ο, 
στην συνιδιοκτησία των άνω καταθετών, που βρίσκεται 
στο Δήμο Βύρωνα, στην οδό Κύπρου 111-113 στο 405 
Ο.Τ. του Δήμου Βύρωνα, που περικλείεται μεταξύ των 
οδών Κύπρου, Χρυσ. Σμύρνης και Αγίας Σοφίας, για το 
οποίο εκδόθηκε η πράξη 14/1994 της Νομαρχίας Αθη¬ 
νών, Δ/νση Πολεοδομίας, Τμήμα Β’, που κυρώθηκε με την 
απόφαση με αριθμό 19572/565/94 της Νομαρχίας Αθη¬ 
νών Δ/νση Πολεοδομίας Τμήμα Β', επιφάνειας 32,15 μ2, 
που εμφαίνεται στο συνημμένο στην πράξη αυτή διά¬ 
γραμμα από 27.9.1994, που προσκυρώνεται σε όμορη συ- 
νιδιοκτησία των :1) Νικολάου Ευαγγέλου Ρογκάκου, 2) 
Σπυρίδωνα Νικολάου Ρογκάκου, 3) Ελευθερίας Αντωνίου 
Παραστατίδου, 4) Βασιλικής Νικολάου Μούγιου, 5) της 
Ανώνυμης Εταιρείας με την επωνυμία «Νικόλαος Ρογκά- 
κος Τεχνοδομική ΑΕΒΕ», 6) Αικατερίνης θεμ. Περισο- 
ράτη κατά ψιλή κυριότητα, 7) Ιωάννας θεμ. Περισοράτη 
κατά ψιλή κυριότητα, 8) Μαρίαςχας θεμ. Περισοράτη κατ’ 
επικαρπία, και 9) Μαρίας συζ. Χρ. Λϋγκα το γένος Πέτρου 
Χειλάκη . 

(Αριθ. διπλ. ΔΟΥ Δικ. Εισπρ. Αθηνών 4273824/ 
3.2.95.) 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Φεβρουάριου 1995 
Μ Πληρεξούσια Δικηγόρος 
ΕΥΑΓΓΕΛΙΑ ΑΔΑΜΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


